kardosdrur/scandi-wiki huggingface dataset:
Anders Sundblad

Anders Sundblad Andersson (?-7. december 1758 i København) var en svensk fuldmægtig, fabrikant og falskmøntner. Han halshuggedes sammen med Frederik Hammond 7. december 1758, hvilket var den sidste henrettelse, der foregik på Gammeltorv. De havde lavet falske værdipapirer til en værdi af 34.000 rigsdaler. 

Hammond og Sundblad startede i 1757 en produktion af særdeles godt eftergjorte 100 rigsdaler sedler for at Hammond skulle komme ud af sine økonomiske vanskeligheder, Sundblad som var hans medhjælper var leder af Hammonds jernvarefabrik. Af de godt 500 sedler, de lavede, lykkedes det dem at få 121 givet ud, inden de i februar 1758 blev opdaget og arresteret. De blev begge dømt til døden.

Kilder 
  Biografi af H.J. Huitfeldt-Kaas

Falskmøntnere
Personer i oplysningstiden
Svenskere i 1700-tallet
Personer henrettet ved halshugning
Sandager-Holevad

Sandager-Holevad Sogne ligger i Assens Kommune. Holevad Sogn blev sammenlagt med Sandager Sogn i 1571. Det er en del af Assens Kommune i det tidligere Båg Herred. I sognene ligger Sandager Kirke, som har Sandager Præstegård, hvor præsten bor, samt Holevad Kirke.

I 1973 blev Sandager-Holevad sogn lagt sammen med Barløse Sogn. De tre sogne udgør tilsammen Barløse- Sandager Holevad Pastorat.

Sogne i Assens Kommune
Sogne i Fyens Stift
Sogne i Båg Herred
Anna Mikkjalsdóttir

Anna Mikkjalsdóttir (født 1997) fra Trongisvágur er en færøsk bordtennisspiller, som spiller for Tvøroyrar Borðtennnisfelag (TBF) og Færøernes bordtennislandshold.
Hun har vundet det færøske mesterskab i børnenes divisioner junior- og divisionen for voksne kvinder.

Karriere som bordtennisspiller

FM i bordtennis 
Anna vandt færømesterskabet i 2011 for piger (smágentudeildin) og i 2012 vandt hun FM for kvinder, i 2013, 2014 og 2015 vandt hun sølv i FM for kvinder og i 2016 vandt hun guld i FM for kvinder.

VM 2014 i Tokyo 
I mai 2014 deltog Anna Mikkjalsdóttir, Henrietta Nielsen og Durita F. Jensen ved VM i Tokyo for landshold i bordtennis fra 28. april til 5. maj 2014. De klarede at spille sig videre i første runde i Knockout stage, de blev nummer 3 af 6 hold i gruppe O og kunne derved spille om plaseringerne mellem 73 og 84, de endte som nummer 77 af 96 deltagende lande, og det var pigerne tilfredse med ifølge in.fo (Sosialurin).

Arctic Open 2014 
Fra 16. til 18. maj 2014 blev bordtennis konkurrencen Arctic Open holdt på Færøerne. De deltagende lande var Færøerne, Island og Grønland. Færøerne vandt kvindernes holdkonkurrence i 2014. Året før, i 2013, blev de nummer fire, da deltog et sammensat hold fra Jylland også sammen med de tre vestnordiske lande Færøerne, Island og Grønland.

Referencer 

Bordtennisspillere fra Færøerne
Småblomstret balsamin

Småblomstret balsamin (Impatiens parviflora) er en enårig, 25-50 cm høj plante i balsamin-familien. Den har savtakkede, ægformede blade med bleggule og 6-12 mm lange blomster med ret spore i fåblomstrede stande. Småblomstret balsamin er oprindeligt hjemmehørende i Centralasien, men er nu indslæbt til både Europa, det øvrige Asien og Nordamerika.

I Danmark er småblomstret balsamin meget almindelig i Nordøstsjælland og findes hist og her i resten af landet i løvskov, krat og nær bebyggelse. Den blomstrer juli til september.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Balsamin-slægten
Rannvá Djurhuus Carlsson

Rannvá Djurhuus Carlsson (født 23. maj 1995) er en færøsk sportsudøver, badmintonspiller og fodboldspiller. Hun har vundet guld, sølv og bronze for Færøerne ved Island Games 2013 på Bermuda og har vundet de færøske mesterskaber i badminton både i single, double og mixed double. Indenfor fodbold har hun spillet for B36 og tre landskampe for Færøernes U17 landshold. Det er dog indenfor badminton, at hun har gjort sig mest bemærket.

Karriere som badmintonspiller

Island Games 2017 
Rannvá D. Carlsson deltog i Island Games 2017 for Færøerne. Hun vandt to bronzemedaljer.
 Bronze i badminton kvindernes single
 Bronze i badminton i blandet double sammen med Niklas Eysturoy.

Island Games 2015 
Rannvá Carlsson deltog i badminton under Island Games 2015 for Færøerne. Hun vandt guld i kvindernes single. Hun udtalte til færøske medier, at guldet havde stor betydning for hende, fordi det havde været hendes og faderens mål i flere år. Hendes far, Høgni Carlsson, døde i en tragisk trafikulykke lige efter hjemkomsten fra Island Games 2013, hvor begge hans døtre havde vundet medaljer i badminton. Færøsk badmiontonforbunds daværende formand, Vilhjalmur Gregoriussen, blev også dræbt i samme ulykke, som skete på vej hjem til Tórshavn i taxa fra lufthavnen i Vágar.
 Guld i single, kvinder
 Sølv i badminton, hold, sammen med Benjamin Gunnarstein, Niclas H. Eysturoy, Aksel Eli Poulsen og Brynhild Djurhuus Carlsson
 Bronze i badminton i blandet double

Island Games 2013 
 Guld i badminton i blandet double - sammen med Niclas Eysturoy
 Sølv i badminton, kvindernes double - sammen med søsteren Brynhild Carlsson, de vandt semifinalen 2-1 mod Guernsey og tabte 0-2 i finalen mod Isle of Man
 Bronze i badminton, kvindernes single

Færømester 
 2017 - Guld i single, kvinder
 2015 - Guld i single, kvinder
 2014 - Guld i single, kvinder
 2013 - Guld i single, kvinder
 2013 - Guld i double, kvinder, sammen med Brynhild D. Carlsson
 2013 - Guld i mixed double, sammen med Aksel Poulsen
 2012 - Guld í single, kvinder
 2012 - Guld i double, kvinder
 2012 - Guld i mixed double sammen med Aksel Poulsen
 2010 - Guld i single, kvinder
 2009 - Guld i mixed double

Referencer 

Badmintonspillere fra Færøerne
Springbalsamin

Springbalsamin (Impatiens noli-tangere), ofte skrevet spring-balsamin, er en enårig, 30-70 cm høj plante i balsamin-familien. Den har rundtakkede blade og blomster, der er gule med rødbrune prikker og 30-35 mm lange. Springbalsamin er udbredt i Europa og Nordasien.

I Danmark findes springbalsamin hist og her på fugtig muldbund i løvskove. Den blomstrer juni til august.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 
 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.

Balsamin-slægten
Kæmpebalsamin

Kæmpebalsamin (Impatiens glandulifera), ofte skrevet kæmpe-balsamin, er en enårig, 1-2,5 meter høj plante i balsamin-familien. Den har tilspidsede blade og 2,5-4 cm lange blomster, der er purpurbrune til røde.

Kæmpebalsamin anses for at være en invasiv art og ønskes bekæmpet. Arten er en effektiv frøspreder og kan hurtigt danne tætte bestande. Kæmpebalsamin kan udkonkurrere hjemmehørende plantearter. Planten vokser hurtigt og danner bestande, der hurtigt regenererer, når de er slået ned. Den ser ud til at reagere positivt på øget CO2 og temperatur.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Balsamin-slægten
Evan Spiegel

Evan Thomas Spiegel (født 4. juni 1990) er en amerikansk internetentrepenør, som har været med til at lave den mobile applikation Snapchat. Spiegel er adminstrerende direktør af Snapchat.

Evan blev født i Los Angeles, Californien, søn af Melissa Ann Thomas og John W. Spiegel, som er advokater. Spiegel voksede op i Pacific Palisades, et område i Californien. Han voksede op med at gå i en Episkopalsk kirke. Han blev uddannet i Crossroads School for Kunst og Videnskab i Santa Monica, og gennemførte Stanford University. Spiegel tog design-timer ved Otis College of Art and Design mens han stadigvæk gik i gymnasiet og i Art Center College of Design i Pasadena den sommer før han kom ind på Stanford. Han havde også en ubetalt praktikplads hos Red Bull. Mens han var student, arbejdede han for et biomedicinsk firma, som en karriereinstruktør i Cape Town, Sydafrika.

Han er også kendt som den yngste amerikaner på Forbes' Billionaires List

Referencer

Eksterne henvisninger 

Personer fra Los Angeles
Erhvervsfolk fra USA
Rafis Aliti

Rafiz Aliti (født 29. april 1956 i Radushë Makedonien), også kendt som kommandant mësuesi, er en makedonsk politiker af albansk afstamning som på nuværende tidspunkt er næstformand for det Makedonske parlament. Han er medlem af BDI som er albanernes største politiske parti i Makedonien og var også næstformand for partiet i perioden 2002 til 2006. Han har også tidligere arbejdet som administrerende direktør for det makedonske postvæsen.

Rafiz Aliti er mest kendt for sin rolle under borgerkrigen i Makedonien, hvor han fungerede som en af de operationelle ledere i den albanske Nationale Befrielseshær (UÇK) i Makedonien, samt hans bidrag under Kosovo-krigen i 1998. Rafiz Aliti har også spillet en central rolle i demokratiseringsprocessen i Makedonien og gennemførelsen af Ohrid-aftalen som blev underskrevet i 2001. Han har en kandidatgrad i idræt fra Prishtina universitet i Kosova. Herefter arbejdede han som underviser i hjemmebyen Radushë, indtil 2001 hvor borgerkrigen i Makedonien brød ud. Her fik han netop en central rolle for UCK, da han blev kommandant og stod i spidsen for den mest succesfulde UÇK-brigade (brigada 115). Brigaden var med til at nedkæmpe det makedonske regime, i og omkring storbyen Radushë, uden at lide et eneste tab.

Rafis Aliti er gift og har 4 børn.

Politikere fra Nordmakedonien
Klaus Præst Jaqué

Klaus Præst Jaqué (født 7. juni 1992), er en dansk atlet, som startede i IK Olympia, og har siden repræsenteret Bagsværd AC Ballerup AK, Odense Atletik/OGF (2014) Københavns IF (2015) og fra 2016 atter Bagsværd AC. Fra 2020 Aalborg AM. 

Klaus Præst Jaqué vandt bronze ved DM på 400 meter hækkeløb i 2013, og senere sølv på 4 x 400 meter med Odense Atletik/OGF (sammen med Rasmus Jensen, Rasmus Mohr Ernst og Andreas Lommer), og senest bronze ved Danmarksturneringen i atletik 2014. Han var med Københavns IF i finalen ved Danmarksturneringen, inden han i 2016 var en del af det Bagsværd AC hold som kvalificerede sig til Danmarksturneringens oprykningsmatch. Han er også kommentator på Atletik TV. 

Fra 2020 repræsenterer han Aalborg Atletik og Motion, for hvem han var med til at blive nummer fire på 4 x 200 meter til DM indendørs, vinde bronze på 400 meter hæk, vinde sølv på 4 x 400 meter, sammen med Carl August Allerød, Benjamin Lobo Vedel og Kristian Uldbjerg Hansen. Desuden vandt han bronze med holdet til DM Hold i Aarhus. 

Til daglig arbejder han som kommunikationsmedarbejder i Aalborg Atletik.

Danske mesterskaber 
  2013 400 meter hæk
  2014 4 x 400 meter 
  2014 Danmarksturneringen
  2020 400m hæk
  2020 Danmarksturneringen 
  2020 4 x 400m

Junior -22
  2013 400 meter hæk
  2013 3000 meter forhindring 
  2013 Trespring 
  2014 Trespring-inde
  2014 400 meter hæk 
  2014 4 x 100 meter 
  2014 4 x 400 meter
  ? lang cross hold

Personlige rekorder 
 100 meter: 11,78
 200 meter: 23,48 (indendørs)
 400 meter: 50,16 
 800 meter: 1:58,25
 400 meter hæk: 57,24

Eksterne henvisninger 
Klaus Præst Jaqués profil på statletik.dk

Kilder 

Atleter fra Københavns IF
Atleter fra Odense Atletik/OGF
Atleter fra Bagsværd AC
Atleter fra Ballerup AK
Forhindringsløbere fra Danmark
Hækkeløbere fra Danmark
Akromatopsi

Akromatopsi er tab af farvesyn efter læsion i hjernens temporo-occipitale region. Tabet er oftest begrænset til den ene halvdel af synsfeltet eller en kvadrant. Ved venstresidige læsioner er der ofte aleksi. Klinisk kan patienterne klage over, at farverne er blege og udvaskede, eller at de mangler klarhed. I svære tilfælde kan farveperception helt mangle, og patienterne ser da alting som gråt.

Kilde 
 Gads Psykologileksikon 1. udgave, 1. opslag 2004. AG.

Sygdomme
Boxer Dameligaen 2014-15

Boxer Dameligaen var den 79. sæson af Damehåndboldligaen.

Slutspillet 
Efter 22 håndboldkampe i grundspillet kvalificerede de seks øverste hold sig til slutspillet, hvor nr. 1-2 gik direkte i semifinalerne, mens nr. 3-6 startede med at spille mod hinanden således, at nr. 3 valgte en modstander blandt nr. 4-6, mens to øvrige hold i slutspillet mødte hinanden. Vinderen af håndboldkampene, der har deltagelse af 3'eren i grundspillet mødte grundspillets nr. 2 i semifinalen. Den anden vinder mødte grundspilsvinderen. Vinderne i semifinalerne mødtes i DM-finalerne. Alle håndboldkampene i slutspillet afvikledes over to kampe.

Klubber 
Vejen EH blev den 13. maj 2014 erklæret konkurs, hvorfor holdets plads i Boxer Dameligaen til  sæsonen 2014/15 tilfaldt Nykøbing Falster Håndboldklub, der ellers var rykket ned.

Stilling

Resultater 

1Hjemmehold er angivet på venstre side og udeholdet langs toppen.

Slutspil

Kvartfinale

Semifinale

Bronzekamp

Finale

Nedryknings-playoff

Eksterne henvisninger 
 Officiel hjemmeside

Referencer 

Damehåndboldligaen
DM i håndbold (kvinder)
Church's

Church’s er en britisk producent af herresko, der blev grundlagt i 1873 af Thomas Church og hans tre sønner. I 1990'erne blev firmaet en del af Prada som købte 83% af virksomheden for 170 millioner dollar. Prada solgte senere 45 % videre til Equinox, en privat investeringsfond.

Historie 
Under mellemkrigstiden blev Church’s involveret i udviklingen af sko-industrien. I 1919 blev British Shoe and Allied Trades Research Association dannet med Church’s som en af stifterne. Som et resultat af en partnerskab blev Northampton Technical College etableret i 1925. Dette blev til University of Northampton i 2005.

Den familieejede virksomhed blev overtaget af Prada i 1999, og har siden udvidet deres salg i Nordamerika. I 2014 havde virksomheden 650. Det samme år overtog Church's de tilstødende lokaler på St James Road, som tidligere var et sporvogns og senere busdepot og kunne udvide produktionen her med 140 arbejdspladser.

Lokation 
Virksomheden er lokaliseret i St. James End i Northampton, med en estimeret produktion på 5.000 par sko om ugen, hvoraf 70% bliver eksporteret til hele verden. Udover produkter der bliver solgt til andre butikker og individuelle kunder, sælger Church's også sko fra deres egene butikker, som bl.a. ligger i Jermyn Street i London, George Street i Edinburgh og Pacific Place i Hong Kong. I alt findes 50 butikker i Central- og Nordeuropa, Nordamerika, Hong Kong, Kina, Singapore og Japan.

Kendte brugere 
Under Pierce Brosnans tid i rollen som James Bond blev der brugt forskellige sko fra Church's. 

Den tidligere britiske premierminister Tony Blair havde et par "lykkesko" fra Church's som han bar hver gang der var "spørgetime" i parlamentet.

Referencer

Eksterne henvisninger 

Beklædningsvirksomheder fra Storbritannien
Fodtøjsvirksomheder
Etableret i 1873
Erdal Merdan

Erdal Merdan (8. april 1949 – 24. marts 2010) var en tysk-tyrkisk skuespiller, forfatter og teaterinstruktør, der måske er bedst kendt for sin rolle Aldemir i Oscarfilmen Drømmen om et nyt liv fra 1990.

Karriere 
Erdal Merdan blev født i Kayseri (Tyrkiet) i 1949. Han vokset op i Kayseri og studerede efter sin Abitur jura og teatre i Istanbul. Han arbejdede også som journalist og instruktør af sin egen teatergruppen. 1969 flyttede han til Tyskland, hvor han blev bl.a. uddannet fra Alice George. Her spillede Merdan hovedroller i teater og film, arbejdede som forfatter af tysksproget skuespil og hørespil og var teaterinstruktør i München. 1991 fik han et børneteater forfatter stipendium. Merdan døde 2010 i Brannenburg (Tyskland) efter lang tids sygdom.

Udvalgte Værker 
1982: Das Opferfest
1983: Freunde 
1986: Leyla, Leyla 
1987: Aladdin und die müde Lampe 
1991: Ayschegül und der schwarze Esel 
1992: Der letzte Dschin

Udvalgte film 
1975: Tatort: Tod im U-Bahnschacht (TV), instruktør: Wolf Gremm
1978: Bülbül ve gül (TV), instruktør: Frank Guthke
1979: Alamanya, Alamanya – Germania, Germania (dokumentarfilm), instruktør: Hans A. Guttner
1983: Im Niemandsland (dokumentarfilm), instruktør: Hans A. Guttner
1984: Feuer für den großen Drachen (TV), instruktør: Eberhard Itzenplitz
1990: Journey of hope - Drømmen om et nyt liv, instruktør: Xavier Koller
1991: Tatort: Die chinesische Methode (TV), instruktør: Maria Knilli
1994: Polizeiruf 110: Gespenster (TV), instruktør: Klaus Emmerich
1995: Zu Fuß und ohne Geld (TV-serie), instruktør: Werner Masten
1998: Der Pirat, instruktør: Bernd Schadewald
1998: The Key (kortfilm), Regie: Su Turhan
2003: Eine wie viele / Karen (kortfilm), instruktør: Stefan Mehlhorn
2005: FotoSynthese (kortfilm), instruktør: Jens Leske
2006: Cypress, instruktør: Johannes Bauer, Monika Lödl u. a.
2006: Kopfsache (kortfilm), instruktør: Doron Wisotzky
2009: Nächstenliebe (kortfilm), instruktør: Stephanie Olthoff

Kilder

Eksterne henvisninger 
 

Skuespillere fra Tyskland
Dramatikere fra Tyskland
Personer fra Kayseri
Personer fra München
Henrik Pedersen

Henrik Pedersen er navnet på flere personer:

 Henrik Pedersen (fodboldspiller) - Henrik "Tømrer" Pedersen, dansk professionel fodboldspiller (født 10. juni 1975)
 Henrik Pedersen (landbrugshistoriker) - Hans Henrik Christian Pedersen, dansk statistiker, landbrugshistoriker, lektor og kontorchef (7. februar 1862 - 18. februar 1926)
 Henrik Pedersen (matematiker) - dansk matematiker, professor og dekan for Det Tekniske Fakultet for IT og Design på Aalborg Universitet (født 6. september 1955)
 Henrik Pedersen (fodboldtræner) - dansk fodboldtræner for HB Køge (født 2. januar 1978)
 Henrik Breiner Pedersen - dansk cykelrytter (født 3. december 2004)
Samtgemeinde Zeven

Samtgemeinde Zeven er en Samtgemeinde med 4 kommuner, beliggende i den centrale del af Landkreis Rotenburg (Wümme), i den nordlige del af den tyske delstat Niedersachsen. Samtgemeindens administration ligger i byen Zeven.

Geografi 
Samtgemeinden ligger midt i landskabet Zevener Geest.

Inddeling 
Samtgemeinden består af tre kommuner og en by:
 Kommunen Elsdorf
 Kommunen Gyhum
 Kommunen Heeslingen
 Byen Zeven

Eksterne kilder/henvisninger 

 Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Tre-stratumteorien

Tre-stratumteorien er en videnskabelig teori om kognitive evner foreslået af den amerikanske psykolog John Carroll i 1993. Den er baseret på en faktoranalyse af korrelationen af individuelle forskelle af variabler af data fra intelligenstest og skolekarakterer. Disse analyser foreslog en tre-lags model, hvor hvert lag udgør variationer i sammenhængen af det foregående lag. 

De tre lag består på det øverste hierarkiske lag af en g-faktor som er en bred mental evne. Næste lag består af brede emnespecifikke evner, såsom auditiv bearbejdning og visuel forarbejdning. Det sidste lag består af meget smalle specifikke evner. Faktorerne beskriver stabile og observerbare forskelle mellem personer i udførelsen af opgaver. Carroll hævder endvidere, at de ikke blot er artefakter af en matematisk proces, men sandsynligvis afspejler reelle fysiologiske faktorer, der forklarer forskelle i evner.

Referencer 

Kognitionspsykologi
Mary Jane Kelly

Mary Jane Kelly (født ca. 1863 i Irland, død 9. november 1888), også kendt som »Marie Jeanette Kelly«, »Fair Emma«, »Ginger« og »Black Mary«, menes at være det femte og sidste offer for den berygtede uidentificerede seriemorder Jack the Ripper, som dræbte og lemlæstede prostituerede i Whitechapel i London fra slutningen af august til begyndelsen af november i 1888.
Hun var omkring 25 år gammel, og lever i fattigdom på tidspunktet for hendes død. Rapporter fra den tid skønnede hendes højde til 1,70 meter (5 feet og 7 inches) hendes hårfarve er noget usikkert, som hendes forskellige kælenavne antyder.

Hun har ved flere lejligheder været rapporteret som værende en blondine eller rødhåret og "Black Mary" antyder en mørk brunette. Hendes øjenfarve er rapporterede til at være blå. Detective Walter Dew, i sin selvbiografi, hævdede at have kendt Kelly godt fra gadebilledet og beskrevet hende som "ganske attraktiv" og "en smuk, frodig pige". Han sagde, at hun altid havde et rent hvidt forklæde på, men aldrig en hat. Sir Melville Macnaghten fra Metropolitan Police force, der aldrig har set hende i live, rapporterede, at hun var kendt for at have "betydelige personlige attraktioner" efter standarderne for tiden. The Daily Telegraph fra 10. november 1888 beskrev hende som "høj, slank, fair, frisk teint, og et attraktivt udseende." Hun blev sagt at være flydende i det Walisiske sprog.

Referencer

Bibliografi 
 Begg, Paul (2006). Jack the Ripper: The Facts. Anova Books. 
 Evans, Stewart P.; Skinner, Keith (2000). The Ultimate Jack the Ripper Sourcebook: An Illustrated Encyclopedia. London: Constable and Robinson. 

Personer fra England
Personer der er blevet myrdet
Jack the Ripper
Personer fra Irland
Viggo Widerøe

Viggo Widerøe (født 13. august 1904, død 8. januar 2002) var en norsk flyver og kendt som stifteren af Widerøes Flyveselskap.

Widerøe regnes blandt pionererne inden for norsk luftfart. Han blev uddannet ved Marinens flyvåpen i 1924 og var marineflyver en del år indtil han i 1934, sammen med sin bror Arild (1908-1937) og nogle kammerater, grundlagde Widerøes Flyveselskap, der i de første år, frem til udbruddet af 2. verdenskrig, drev taxi-, ambulance-, skole- og fotoflyvning.

Under krigen var Widerøe medlem af modstandsgruppen "Torsvik-gruppen" i Ålesund. Han blev arresteret under optrævlingen af gruppen og blev idømt fængselsstraf i Tyskland, hvor han blev holdt indespærret i fire år.  Hans bror Rolf Widerøe var en kendt ingeniør, der for at hjælpe Viggo under fængselstiden, rejste til Tyskland og begyndte at arbejde for det tyske luftfartsministerium. I 1947 var Viggo Widerøe tilbage som leder af flyselskabet, som han ledte frem til 1970. 

Udover flyselskabet udførte Viggo Widerøe en række bedrifter indenfor norsk civil luftfart, bl. a var han pilot under Lars Christensens Antarktisekspedition 1936–37, hvor han fløj ca. 10 000 km og kortlagde ca. 80 000 km² af kysten udfor Dronning Maud Land.

For sin indsats for norsk luftfart blev han hædret med St. Olavs Orden i 1954, og Norsk Aero Klubbs hederstegn i 1969. Widerøebjerget i Antarktis er opkaldt efter ham.

Litteratur 
 Pionertid af Viggo Widerøe og Helge Skappel – (1946)
 Odd Arnesen: Grønne vinger over Norge : Widerøe's flyveselskap A/S 50 år (februar 1984)

Eksterne henvisninger 
 Fra Ingierstrand i åpen cockpit (NRK) Interview i 1981

Piloter fra Norge
Erhvervsfolk fra Norge
Journey of hope - Drømmen om et nyt liv

Journey of hope - Drømmen om et nyt liv (originaltitel Reise der Hoffnung) er en schweizisk film fra 1990 af Xavier Koller sammen med Feride Çiçekoğlu instrueret af Xavier Koller. Den faktuelle drama er om en tyrkisk familie og deres illegale rejse mod det Schweiz. Sproget er tyrkisk samt sporadisk italiensk og tysk tale med danske undertekster.

Filmkritikeren Morten Pill fundet, at Journey of hope - Drømmen om et nyt liv er „en af de bedste film om modsætningen mellem overflodskulturen og de fattige landes udsigtsløse nøjsomhed“.

Filmen vandt i 1991 den Oscar for bedste fremmedsprogede film.

Medvirkende 
Necmettin Çobanoglu spiller Haydar Sener 
Nur Sürer spiller Meryem
Emin Sivas spiller Mehmet Ali 
Yaman Okay spiller Turkmen 
Erdinc Akbas spiller Adama 
Mathias Gnädinger spiller Ramser 
Dietmar Schönherr spiller Massimo
Andrea Zogg spiller Christen
Erdal Merdan spiller Aldemir

Kilder

Eksterne henvisninger 
 

Film fra 1990
Oscar for bedste fremmedsprogede film
Sun Tours

Sun Tours er et dansk rejsebureau med hovedkontor i Herning. 

Selskabet blev stiftet i 1985 af Lars Glavind Jensen og Jørgen Petersen Fast og startede med hovedkontor i Aarhus. De første gæster blev sendt med busser på campingferie til badebyen Figuera da Foz i Portugal. Senere solgte bureauet tillige flyrejser. I 2014 havde Sun Tours mere end 40.000 rejsende.

I 2014 blev Sun Tours en del af Primera Travel, en skandinavisk rejsekoncern bestående af Bravo Tours fra Danmark, Solresor fra Sverige, Solia fra Norge, Matkavekka fra Finland og flyselskabet Primera Air.

Eksterne henvisninger 
 Sun Tours
 Primera Travel Group

Virksomheder i Aarhus